Diari Oficial de la Generalitat Valenciana


Sumari del DOGV 2240, del 06-04-1994 (1994/831041)

ORDRE de 15 de març de 1994, de la Conselleria de Treball i Afers Socials, per la qual es modifica la de 15 d'octubre de 1993, sobre delegació de facultats en matèria de contractació administrativa, gestió economico-pressupostaria i gestió de personal.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/15/(5)/dof/vci/html**

### Dades del document

Número de DOGV
:   2240

Data del DOGV
:   06-04-1994

Secció del DOGV
:   DISPOSICIONS GENERALS

Número del document
:   1994/831041


Data del document
:   15-03-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 15 de març de 1994, de la Conselleria de Treball i Afers Socials, per la qual es modifica la de 15 d'octubre de 1993, sobre delegació de facultats en matèria de contractació administrativa, gestió econòmico-pressupostària i gestió de personal. [94/1934]  
La supressió de l'Institut Valencià de Serveis Socials com a entitat autònoma de la Generalitat, operada per la Llei de Pressupostos de la Generalitat per a 1994, i la consegüent regulació de la Direcció General de Serveis Socials, òrgan de la Conselleria de Treball i Afers Socials amb atribucions en l'àmbit de l'assistència social, d'acord amb el que disposa el reglament orgànic i funcional de la conselleria, aprovat pel Decret 40/1994, de 21 de febrer, aconsellen dotar la Direcció General de Serveis Socials d'un àmbit d'actuacions que permeten aconseguir els nivells d'agilitat i flexibilitat que la gestió de la política social requereix.  
Per això, fent ús de les atribucions que em confereix la Llei 5/1983, de 30 de desembre, del Govern Valencià,  
ORDENE  
Article primer  
L'article primer, apartat a, número primer, de l'Ordre de la Conselleria de Treball i Afers Socials, de 15 d'octubre de 1993, queda redactat com segueix:  
«1. Subministraments menors i compra de material inventariable per un import no superior a un milió de pessetes.  
Es delega per a la facultat d'adquisició i execució d'aquests el secretari general administratiu, els directors generals, els directors territorials, els directors dels gabinets tècnics provincials de seguretat i higiene en el treball, directors de les residències de temps lliure, directors dels centres de formació professional i directors dels centres de serveis socials i d'atenció i prevenció de la drogodependència.  
Es delega en la Secretaria General Administrativa, en el director general de Serveis Socials i directors territorials, en el respectiu àmbit de les seues competències, la firma d'aquestes despeses. A aquest efecte, la Secretaria General Administrativa s'entendrà competent respecte a tots els serveis centrals de la conselleria, tret de la Direcció General de Serveis Socials.  
La delegació establerta en els paràgrafs anteriors, s'entén sense perjudici de la possibilitat que s'atorga al secretari general perquè, en els àmbits indicats, hi puga exercir aquestes facultats quan ho estime convenient a fi d'un millor funcionament del servei».  
Article segon  
S'hi afegeix un nou número, amb l'ordinal setè, a l'apartat a de l'article primer de l'Ordre de 15 d'octubre de 1993, de la Conselleria de Treball i Afers Socials, amb el text següent:  
«7. Contractació administrativa i de dret privat en l'àmbit dels serveis socials.  
Malgrat el que disposen els números 4, 5 i 6 anteriors, es delega el director general de Serveis Socials per a la facultat de preparació, aprovació i execució dels expedients de contractació administrativa o de dret privat corresponents a subministraments, assistències tècniques, prestacions de serveis, gestió de serveis públics i les altres prestacions a càrrecs de tercers, en l'àmbit de les seues competències, no inclosos en els números 1 i 2 anteriors. Es delega igualment la facultat de preparació, aprovació i execució d'inversions en obres amb un import que no supere els cent milions de pessetes i que no es troben inclosos en el número 3 anterior. Aquesta delegació comprèn la de subscriure tots els documents de gestió comptable que requeresquen aquestes despeses».  
Article tercer  
Es dóna nova redacció al paràgraf tercer de l'apartat c de l'article primer de l'Ordre de 15 d'octubre de 1993, de la Conselleria de Treball i Afers Socials, on el text serà el següent:  
«Sense perjudici del que estableix l'article 23 del Decret 40/1994, de 21 de febrer, es deleguen els directors territorials per a la signatura de tots els documents de gestió comptable que requeresca la preparació i execució de totes aquelles transferències aprovades pel Consell, pel conseller o pel director general de Serveis Socials, sempre que escaiguen al programa pressupostari 313.10».  
Article quart  
S'afegeixen dos paràgrafs, amb els números quart i cinquè, a l'apartat d de l'article primer de l'Ordre de 15 d'octubre de 1993, de la Conselleria de Treball i Afers Socials amb el text següent:  
«Es delega el director general de Serveis Socials, en l'àmbit de les seues competències materials, per a les facultats referides en els tres paràgrafs anteriors».  
«Malgrat el que disposa el paràgraf primer, es deleguen els directors teritorials per a les facultats que s'hi preveuen respecte del personal que preste serveis en cada direcció territorial o en centres que hi estiguen adscrits».  
Article cinquè  
S'afegeix un nou paràgraf, amb l'ordinal segon, a l'article segon de l'Ordre de 15 d'octubre de 1993, de la Conselleria de Treball i Afers Socials, amb el text següent:  
«Tanmateix, en cas d'absència, vacant o malaltia del director territorial, les funcions que es deleguen seran exercides pel respectiu secretari de coordinació, amb l'excepció establerta en el paràgraf anterior».  
DISPOSICIó FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 15 de març de 1994  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI